Document ID: /roh_data/filtered/fineweb-2-filterrobots_roh.jsonl.gz/60962

Curs da rumantsch en Val Müstair va novas vias
- Actualisà Gievgia, 12.10.2017, 6:00
Leger, tadlar, discurrer e scriver impuls. Quai il lavuratori che vegn purschì da nov als curs intensivs da rumantsch en Val Müstair che ha lieu dals 9 fin ils 13 d'october 2017. La manadra dal curs è Rut Plouda.
Set persunas piglian part al lavuratori per avanzads. Uschia sa numna quai curs per emprender da scriver impuls. Ma i na va be per scriver impuls. En las lecziuns vegni giugà ferm cun pleds e lingua. Quai dà lura la basa per emprender da scriver impuls. Quai che na saja betg simpel en ina lingua estra, di l'autura e manadra dal cuors Rut Pouda.
Daspera vegn anc instruì en 5 differentas classas
Sper il lavuratori per scriver impuls vegn instruì en tschintg differentas classas da participants fin tar ils avanzads. Avantmezdi han lieu las lecziuns da rumantsch, il suentermezdi datti in program accumpagnant cun diversas attracziuns. Tranter da quellas è er ina spezia da seminari litterar.
RR actualitad 08:10